**ELŐTERJESZTÉS**

**Velem községi Önkormányzat Képviselő-testülete**

**2016. augusztus 29-i ülésének**

**1.a napirendi pontjához**

Tisztelt Képviselő-testület!

A költségvetési rendelet módosítására az 1. információs táblában kimutatott javaslatok alapján került sor az alábbiak szerint:

***Módosító tételek:***

**I. Központi előirányzatok változásai:**

A központi előirányzatok változásai az önkormányzat bevételi és kiadási főösszegét 158 E Ft-tal növelik, a működési hiány nem változik.

A központi bevételek a bérpolitikai intézkedések, a bérkompenzáció támogatása 158 E Ft. A további előirányzatok célhoz kötöttek, illetve az előirányzatot a ténylegesen megkapott támogatáshoz kellett igazítani. A központi előirányzatok változásának jogcímek szerinti összegeit a 1. információs tábla tartalmazza.

**II. Velem községi Önkormányzat előirányzat változásai az alábbiak:**

A központi támogatások közül 158 E Ft felhasználása közvetlenül az önkormányzatnál történik, bér és járulékaira került beépítésre.

A 2015. évi zárszámadások után a Társulástól a Velemi Óvoda pénzmaradványából többlet visszautalások 117 E Ft-tal növelte a támogatások összegét. A 2015. évi maradvány felhasználása az elfogadott zárszámadási rendelet szerint történt, 223 E Ft-tal kevesebb a tervezetnél. A tartalékból 223 E Ft a pénzmaradvány csökkenése miatt kerül visszavonásra.

A Bozsoki Óvoda működéséhez Velem községi Önkormányzat nem járult hozzá így támogatási kiadás 1 000 E Ft-tal csökkent. A Közös Hivatal működéséhez való hozzájárulás (57%-ról 60%-ra) megosztásának változása 223 E FT-tal növelte a támogatási kiadásokat. A beruházási kiadások 885 E Ft-tal nőttek, a TOP pályázat tervezési költsége 635 E Ft és a Koronaőrző hely tervezése 250 E Ft-tal emelte meg a beruházások összegét. Ezt a fejlesztési tartalékból vontuk el.

A felújítások 2 E Ft-tal csökkentek a felhalmozási célú kiadások 2 E Ft-tal nőttek pályázati elszámolás visszafizetendő része miatt. a 2015.évi Gesztenyenapokon való együttműködésre a Rendőrségnek 76 E Ft-ot adtunk át, ezt a tartalék terhére tettük meg.

Az önkormányzat finanszírozási célú kiadásai 692 E Ft-tal nőnek az államháztartási megelőlegezés visszafizetése miatt.

**Összességében** az előirányzat változások (I-II. pontok) 52 E Ft-tal növelik a bevételek és a kiadások összegét, a költségvetési hiány 3 585 E Ft – amelynek fedezete a maradványból biztosított- változatlan.

Fenti módosító tételek értelmében az önkormányzat költségvetésének fő számai (E Ft-ban):

**Költségvetési bevétel: 45 808**

**Költségvetési kiadás: 49 393**

**Hiány: 3 585**

# Finanszírozási kiadás: 692

# Belső fin. bevétel: 4 277

**Külső fin. bevétel: 0**

A 1. melléklet a fenti módosításokat kiemelt előirányzatonkénti részletezettséggel tartalmazza.

A 3. melléklet Velem községi Önkormányzat fejlesztési bevételeinek, az 4. melléklet fejlesztési kiadásainak előirányzatait mutatja be.

Velem, 2016. augusztus 22.

A polgármester nevében:

Cserkutiné Stipsics Edina s.k.

pénzügyi és gazdálkodás osztályvezető helyettes

**  **

**Előzetes hatásvizsgálat**

Velem községi Önkormányzat Képviselő-testületének a 2016. évi költségvetésről szóló 1/2016. (II.16.) önkormányzati rendelet módosításáról szóló …./2016.(VIII. .) önkormányzati rendelethez.

A jogalkotásról szóló 2010. évi CXXX. törvény 17.§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelettervezet esetében az alábbiak:

**1. Társadalmi hatások**

A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. A rendeletben foglaltak végrehajtása hatással van a társadalomra.

**2. Gazdasági hatás**

A rendelettervezetnek gazdasági hatással bír, mivel a 2016. évi költségvetés eredeti előirányzatainak növekedését tartalmazza, mely további célok, esetleges problémák, vagy megoldásra váró feladatok forrását biztosítja.

**3. Költségvetési hatás**

A rendelet-tervezet az önkormányzat és a fenntartása alá tartozó költségvetési szervek költségvetésének a rendeletmódosítást követően hozott központi és önkormányzati döntések, valamint saját hatáskörű módosítások miatti korrekcióját tartalmazza.

**4. Környezeti, egészségi következményei**

A rendeletnek környezeti és egészségügyi következményei nincsenek.

**5. Adminisztratív terheket befolyásoló hatások**

A rendelet megalkotásának adminisztratív terhet befolyásoló hatása nincs, a költségvetés módosításához szükséges adminisztratív állomány önkormányzatra összesítve rendelkezésre áll.

**6. A jogszabály megalkotásának szükségessége, a jogalkotás elmaradásának** várható következményei. Az államháztartásról szóló 2011. évi CXCV. törvény 34. § (5) bekezdése értelmében a Képviselő-testület negyedévente, de legkésőbb az éves költségvetési beszámoló elkészítés határidejéig - 2016. december 31-ei hatállyal – módosítja a költségvetési rendeletét. A rendelet megalkotásának elmaradása a Kormányhivatal törvényességi intézkedését vonja maga után.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi feltételek rendelkezésre állnak.